Од 1920. па све до пада Совјетског Савеза 1991. године, ССР Белорусија је користила амблем уместо грба. Први амблем ССР Белорусија је усвојила 1919. године и био је сличан тадашњим амблемима Русије и Украјине. У средишту амблема се налази стилизовани црвени штит у чијем подножју се налази златно сунце које се рађа. Изнад сунца су укрштени срп и чекић, који симболишу уједињеност радника и сељака. Изнад српа и чекића, црном бојом су исписана слова „БССР“, што означава име републике. „БССР“ је скраћеница од пуног назива републике „Беларуская Савецкая Сацыялістычная Рэспубліка“ тј. "Белоруска Совјетска Социјалистичка Република". Штит је окружјен класјем пшенице а у дну се налази црвена трака на којој је на белоруском језику црним словима исписан државни мото Совјетског Савеза „Пролетери свих земаља, уједините се!“.